**Verejná súťaž**

NADLIMITNÁ ZÁKAZKA

**SÚŤAŽNÉ PODKLADY**

na predmet zákazky

**Chemikálie pre biologický, chemický**

**a molekulovo- biochemický výskum**

(TOVARY)

**Príloha č. 3**

# KRITÉRIUM NA VYHODNOTENIE PONÚK,

#  PRAVIDLÁ ICH UPLATNENIA A

# PRAVIDLÁ ELEKTRONICKEJ AUKCIE

Košice, august 2020

# KRITÉRIUM NA VYHODNOTENIE PONÚK A PRAVIDLÁ ICH UPLATNENIA

Komisia na vyhodnotenie ponúk, v súlade so zákonom č. 343/2015 Z. z. o verejnom obstarávaní, a to prostredníctvom systému EKS automatizovaným spôsobom, vyhodnotí ponuky uchádzačov, ktorí neboli vylúčení, resp. ktorých ponuky neboli vylúčené z postupu verejného obstarávania, podľa kritéria na vyhodnotenie ponúk (ďalej len „kritérium“), určeného v Oznámení o vyhlásení verejného obstarávania a na základe pravidiel jeho uplatnenia, určených v tejto časti súťažných podkladoch.

**1 KRITÉRIUM NA VYHODNOTENIE PONÚK**

#### „Celková cena za dodanie časti predmetu zákazky vyjadrená v EUR bez DPH“.

Jediným kritériom na vyhodnotenie ponúk je najnižšia navrhovaná Celková cena za dodanie časti predmetu zákazky vyjadrená v EUR bez DPH, uvedená v ponuke uchádzača podľa Prílohy č. 5 (A až D) týchto súťažných podkladov.

Všetky ceny, uvedené v ponuke uchádzača podľa Prílohy č. 5 (A až D) týchto súťažných podkladov musia byť zaokrúhlené na dve desatinné miesta.

Popísané kritérium platí pre vyhodnotenie každej časti predmetu zákazky a vyhodnocovaná bude každá časť predmetu zákazky samostatne.

**2 PRAVIDLÁ NA UPLATNENIE KRITÉRIA**

#### Celková cena za dodanie časti predmetu zákazky vyjadrená v EUR bez DPH.

Ponuky uchádzačov vyhodnotí systém EKS automatizovane, podľa predmetného kritéria a označí:

* ponuku s najnižšou Celkovou cenou za dodanie časti predmetu zákazky vyjadrenú v EUR bez DPH za prvú,
* ponuku s druhou najnižšou Celkovou cenou za dodanie požadovanej časti predmetu zákazky vyjadrenú v EUR bez DPH za druhú,
* ponuku s treťou najnižšou Celkovou cenou za dodanie požadovanej časti predmetu zákazky vyjadrenú v EUR bez DPH za tretiu,
* atď.

Ponuky uchádzačov, ktorých ponuky boli v rámci zadávania predmetnej zákazky vyhodnotené podľa kritéria na vyhodnotenie ponúk, uvedených v Oznámení o vyhlásení verejného obstarávania a pravidiel jeho uplatnenia, uvedených tiež v Oznámení o vyhlásení verejného obstarávania v súlade so zákonom, budú systémom EKS následne zaradené do elektronickej aukcie a na predkladanie nových cien, upravených smerom nadol, bude použitá elektronická aukcia, ktorá sa vykoná na základe vyzvania uchádzačov na účasť v elektronickej aukcii prostredníctvom [https://eo.eks.sk](http://www.eo.eks.sk/) .

**3 IDENTIFIKÁCIA ÚSPEŠNÉHO UCHÁDZAČA**

Po ukončení elektronickej aukcie systém EKS opätovne vyhodnotí ponuky uchádzačov podľa predmetného kritéria a označí poradie uchádzačov.

Úspešný uchádzač bude vyhodnotený pre každú časť predmetu zákazky samostatne.

Verejný obstarávateľ úspešným uchádzačom, ktorí sa umiestnili na prvých troch miestach oznámi, že ich ponuku prijíma. Ostatným uchádzačom pošle oznámenie, že neuspeli, s uvedením dôvodov, pre ktoré ich ponuka nebola prijatá a identifikáciu úspešných uchádzačov

Nové ceny, ktoré úspešní uchádzači dosiahli v elektronickej aukcii, premietnu do jednotkových cien položiek danej časti predmetu zákazky t. j. aktualizujú Prílohu č. 5 (A až D) tým spôsobom, že znížia jednotkové ceny položiek tak, aby cena za časť predmetu zákazky v EUR bez DPH dosiahla hodnotu, ktorú uchádzač predložil v elektronickej aukcii (resp. túto hodnotu nesmie prevýšiť).

Následne Prílohu č. 5 (A až D) s aktualizovanými cenami a rámcovou dohodou predkladajú verejnému obstarávateľovi k podpisu v stanovenej lehote.

Uzavretie Rámcovej dohody sa uskutoční postupom a spôsobom, uvedeným bode 35 v *časti A.1 Pokyny pre uchádzačov* týchto súťažných podkladov.

1. **PRAVIDLÁ ELEKTRONICKEJ AUKCIE**
	1. **Elektronická aukcia (ďalej len „eA“)** na účely tohto verejného obstarávania je opakujúci sa proces, ktorý využíva vybrané elektronické systémy, certifikované podľa § 151 zákona o verejnom obstarávaní, na predkladanie nových cien upravených smerom nadol.

 ***Pre každú časť predmetu zákazky bude realizovaná samostatná elektronická aukcia a vyhodnocovaná bude každá časť predmetu zákazky samostatne.***

Nižšie uvedené informácie a pravidlá eA platia pre každú časť predmetu zákazky.

Počas trvania elektronickej aukcie uchádzači upravujú/menia svoje ponuky, ktoré predložili v predmetnej zákazke a predkladajú nové ceny za časť predmetu zákazky v eurách bez DPH až do ukončenia elektronickej aukcie. Výsledkom elektronickej aukcie bude zostavenie objektívneho poradia ponúk podľa najnižšej ceny za časť predmetu zákazky v eurách bez DPH, automatizovaným vyhodnotením.

Elektronická aukcia bude prebiehať v systéme pre elektronické aukcie, certifikovanom Úradom pre verejné obstarávanie - v **elektronickej aukčnej sieni (ďalej len „e-aukčná sieň“)** prostredníctvom Aukčného modulu Elektronického kontraktačného systému (EKS) (aktuálna verzia) [**https://eo.eks.sk**](http://www.eo.eks.sk/)– konkrétne v podmodule Elektronická aukcia.

 Podmodul EKS v rámci vytvorenia elektronickej aukcie zabezpečí nasledovné:

1. zhodu názvu elektronickej aukcie s názvom predmetnej zákazky,
2. zhodu kritéria na vyhodnotenie ponúk s kritériom a pravidlami jeho uplatnenia, uvedenými v Oznámení o vyhlásení verejného obstarávania,
3. účastníci elektronickej aukcie: ako účastníci elektronickej aukcie budú zaradení tí uchádzači, ktorí neboli vylúčení, resp. ktorých ponuky neboli vylúčené z postupu verejného obstarávania a zároveň, ktorých ponuky boli v rámci zadávania predmetnej zákazky vyhodnotené podľa kritéria na vyhodnotenie ponúk uvedených v Oznámení o vyhlásení verejného obstarávania a pravidiel jeho uplatneniam uvedených tiež v Oznámení o vyhlásení verejného obstarávania, v súlade so zákonom,
4. ako vstupné ponuky budú prevzaté údaje z ponúk účastníkov eA.

 Elektronická aukcia sa začne a skončí v termínoch, uvedených vo výzve na účasť v elektronickej aukcii.

 Kritérium elektronickej aukcie pre každú časť predmetu zákazky:

#### Celková cena za dodanie časti predmetu zákazky vyjadrená v EUR bez DPH.

Predmet elektronickej aukcie pre každú časť predmetu zákazky:

#### Celková cena za dodanie časti predmetu zákazky vyjadrená v EUR bez DPH.

Účastník bude počas eA upravovať/meniť celkovú cenu časti predmetu zákazky vyjadrenú v EUR bez DPH smerom dole.

#### Priebeh elektronickej aukcie

EKS, po úvodnom vyhodnotení ponúk a prvotnom zostavení poradia z predložených ponúk, vyzve elektronickými prostriedkami súčasne všetkých uchádzačov, ktorí neboli vylúčení, resp. ktorých ponuky neboli vylúčené z postupu verejného obstarávania, na predloženie nových cien v elektronickej aukcii.

**Vo Výzve na účasť** v elektronickej aukcii (ďalej len „Výzva“), budú uvedené podrobné informácie, týkajúce sa elektronickej aukcie v zmysle § 54 ods. 7 zákona o verejnom obstarávaní. Výzva bude zaslaná elektronicky, zodpovednej osobe uchádzača uvedenej v ponuke uchádzača ako kontaktná/zodpovedná osoba uchádzača (v ponuke je nutné uviesť správne kontaktné údaje zodpovednej osoby). V prípade zmeny kontaktných údajov uvedenej osoby je potrebné príslušnú zmenu osoby doručiť písomne verejnému obstarávateľovi, najneskôr tri pracovné dni pred začatím elektronickej aukcie.

V priebehu eAsa všetkým účastníkom eA zobrazí/bude min. zobrazovať:

* Všeobecné informácie o elektronickej aukcii (názov aukcie – podľa časti predmetu zákazky, kritérium na vyhodnotenie ponúk, odkaz na predmetnú zákazku)
* Informácie o čase (Serverový čas, Dĺžka trvania aukcie, Predlžovanie aukcie, Čas začiatku aukcie, Predpokladaný čas ukončenia aukcie, Zostávajúci čas aukcie, Čas do začiatku aukcie, informácia o prerušovaní aukcie v prípade trvania aukcie mimo prevádzkových hodín EKS)
* Systémové oznamy
* Informácie o hodnotách kritéria aktuálne najvýhodnejšej (najnižšej) ponuky
* Informácie o relatívnom poradí a hodnotách kritéria daného účastníka: v rámci priebehu eA bude účastníkom zobrazované ich relatívne poradie, ktoré bude stanovené na základe pravidiel a podľa kritéria v súlade s Oznámením o vyhlásení verejného obstarávania.

Účastník bude upravovať/meniť celkovú cenu časti predmetu zákazky vyjadrenú v EUR bez DPH smerom dole.

**Minimálny krok úpravy/zmeny** ceny časti predmetu zákazky v prípade nového návrhu celkovej ceny za dodanie požadovaného predmetu zákazky vyjadrenej v EUR bez DPH v rámci elektronickej aukcie je v hodnote **100,00 eur.**

Verejný obstarávateľ upozorňuje, že systém neumožní podať takú ponuku v rámci nového návrhu, ktorá by dorovnala navrhovanú celkovú cenu časti predmetu zákazky v EUR bez DPH iného účastníka (t. j. nie je možné dorovnať žiadne poradie).

#### Prístup do aukčnej siene účastníka

Účastníkom, ktorí postúpili do eA, sa po prihlásení do systému EKS zobrazí hypertextový odkaz na aukčnú sieň vo vernom detaile predmetnej zákazky, a to **min. 15 minút pred začiatkom eA**. V tomto časovom limite si môžu účastníci elektronickej aukcie skontrolovať svoju vstupnú cenu.

Zároveň bude účastníkom eA tiež zaslaná pripomienka formou emailovej notifikácie **10 minút pred začiatkom eA.**

#### Predpokladaný čas ukončenia elektronickej aukcie:

Elektronická aukcia bude trvať **20 minút**, s možnosťou opakovaného **predĺženia o 2 minúty**. Ak účastník ponúkne novú cenu za časť predmetu zákazky vyjadrenú v EUR bez DPH, ktorá spĺňa požiadavky, týkajúce sa minimálnych rozdielov, počas posledných 2 minút trvania eA, eA sa predlžuje o 2 minúty, ktoré začnú plynúť od pôvodného skončenia elektronickej aukcie. Elektronická aukcia sa po jej prvom predĺžení predĺži o 2 minúty vždy, ak počas jej predĺženia účastník ponúkne novú cenu, ktorá spĺňa požiadavky, týkajúce sa minimálnych rozdielov, a to aj opakovane.

Systém EKS elektronickú aukciu ukončí:

* uplynutím jej základného časového limitu - ak nedôjde k jej predlžovaniu,
* ak nedostane žiadne ďalšie nové ceny za časť predmetu zákazky vyjadrené v EUR bez DPH, ktoré spĺňajú požiadavky, týkajúce sa minimálnych rozdielov.

Po ukončení elektronickej aukcie systém nedovolí nikomu z účastníkov upravovať jednotlivé hodnoty, ktoré boli predmetom danej elektronickej aukcie.

#### Požiadavky na technické vybavenie

Aktuálna verzia jedného z prehliadačov: Internet Explorer, Mozilla Firefox, Google Chrome. Ďalšie technické požiadavky:

* prehliadač so zapnutým javascript a povoleným cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware ktoré zasahujú do http komunikácie
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

#### Doplňujúce informácie

Technické problémy na strane účastníka nebudú dôvodom na opakovanie ani na zrušenie elektronickej aukcie. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní účastníka v elektronickej aukcii), verejný obstarávateľ odporúča účastníkom mať pripravený náhradný zdroj elektrickej energie, prípadne mobilný internet alebo napr. prenosný počítač s mobilným internetom.

Ak sa v priebehu elektronickej aukcie objaví mimoriadne nízka ponuka, bude komisia postupovať podľa § 53 ods. 2 zákona o verejnom obstarávaní.

Vyhlasovateľ môže opakovať eA v prípade nepredvídateľných technických problémov na strane verejného obstarávateľa.

Verejný obstarávateľ podľa § 54 ods. 15 zákona o verejnom obstarávaní nie je povinný použiť elektronickú aukciu, ak by sa aukcie zúčastnil len jeden uchádzač.